12 सूत्री मांगों को लेकर किया प्रदर्शन, बोले- छात्रों पर बेवजह किया लाठीचार्ज
Rajasthan University Protest - Police Lathi Charge On Students. राजस्थान यूनिवर्सिटी में छात्रों पर हुए लाठीचार्ज के खिलाफ अखिल भारतीय विद्यार्थी परिषद ने मोर्चा खोल दिया है। ABVP के कार्यकर्ताओं ने यूनिवर्सिटी कैंपस में विरोध मार्च निकाल यूनिवर्सिटी प्रशासन
राजस्थान यूनिवर्सिटी में छात्रों पर हुए लाठीचार्ज के खिलाफ अखिल भारतीय विद्यार्थी परिषद ने मोर्चा खोल दिया है। ABVP के कार्यकर्ताओं ने यूनिवर्सिटी कैंपस में विरोध मार्च निकाल यूनिवर्सिटी प्रशासन को 12 सूत्री मांग पत्र सौंपा। ABVP के कार्यकर्ताओं ने कहा कि अगर हमारी मांगों को जल्द से जल्द पूरा नहीं किया गया। तो ABVP के कार्यकर्ता उग्र आंदोलन करेंगे। जिसके लिए यूनिवर्सिटी प्रशासन जिम्मेदार होगा।
ABVP के जयपुर प्रांत के संगठन मंत्री उपमन्यु राणा ने कहा कि सरकार चाहे कितना ही लाठीचार्ज क्यों न करले। ABVP के कार्यकर्ता और डरने वाले नहीं हैं। हम आम छात्रों की मांगों को लेकर लगातार संघर्ष करते आए थे। छात्रों के लिए आगे भी संघर्ष करेंगे। लेकिन अगर यूनिवर्सिटी प्रशासन द्वारा आम छात्रों की जायज मांगों को पूरा नहीं किया गया। तो हम प्रदेशभर में सड़कों पर उतर सरकार के खिलाफ बड़ा आंदोलन करेंगे। ताकि छात्र विरोधी सरकार की हकीकत आम छात्रों तक पहुंच सके।
राजस्थान यूनिवर्सिटी ABVP के इकाई अध्यक्ष भरत भूषण यादव ने कहा कि यूनिवर्सिटी प्रशासन द्वारा बेवजह छात्रों पर लाठीचार्ज करवाया गया। जिसमें कई छात्रों को गंभीर चोटें भी आई है। जबकि आम छात्र सिर्फ अपनी जायज मांगों को सिंडीकेट बैठक में पहुंचाना चाहते थे। लेकिन यूनिवर्सिटी प्रशासन ने छात्रों की समस्याओं को सुनने की जगह उन्हें लाठियों से पिटवा दिया।
यूनिवर्सिटी की इस बर्बरता को आम छात्र कभी नहीं भूलेगा। ऐसे में अगर यूनिवर्सिटी प्रशासन द्वारा हमारी 12 सूत्री मांगों को पूरा करने के साथ ही सिंडिकेट की बैठक में हुए फैसलों को लागू नहीं किया गया। तो हम बड़ा आंदोलन करेंगे। जिसके लिए यूनिवर्सिटी प्रशासन जिम्मेदार होगा। इस दौरान छात्रनेता मनु दाधीच, देव पलसानिया समेत बड़ी संख्या में ABVP के कार्यकर्त्ता मौजूद रहे।
ABVP की प्रमुख मांगें 
